ทัฬห์ อมรบุณยกร

เมธี อมรวุฒิกุล หรือในชื่อจริงว่า ณชิต อำนาจเดชานนท์ดีเอสไอแจงคลิปจับเมธี อดีตดาราดัง ชี้ส่งอัยการฟ้องแล้ว คดีฉกอาวุธทหารเหตุชุมนุมปี’52 หนังสือพิมพ์ออนไลน์มติชน วันที่ 14 สิงหาคม พ.ศ. 2563 15:39 น.  นักแสดงละครโทรทัศน์ชาวไทย เคยมีผลงานถ่ายภาพนู้ดอยู่ระยะหนึ่ง สมาชิกพรรคเสรีรวมไทย อดีตสมาชิกพรรคเพื่อไทย และ อดีตสมาชิกแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน  (นปช.) ซึ่งนายเมธี เคยถูกจับกุมจากการขึ้นเวที นปช. แล้วครั้งหนึ่งhttp://www.pitakthai.com/social/675.html เมธี อมรวุฒิกุล เคยเปลี่ยนชื่อเป็น ทัฬห์ อมรบุณยกร และ ปัจจุบันได้เปลี่ยนชื่อเป็น ณชิต อำนาจเดชานนท์ดีเอสไอแจงคลิปจับเมธี อดีตดาราดัง ชี้ส่งอัยการฟ้องแล้ว คดีฉกอาวุธทหารเหตุชุมนุมปี’52 หนังสือพิมพ์ออนไลน์มติชน วันที่ 14 สิงหาคม พ.ศ. 2563 15:39 น.

 ประวัติ 
เมธี อมรวุฒิกุล เป็นคนไทยเชื้อสายจีน บิดาชื่อ พิชัย และมารดาชื่อ นิรมล มีพี่ชายและน้องสาวอย่างละหนึ่งคนประวัติชีวิต เมธี อมรวุฒิกุล จบการศึกษาระดับมัธยมตอนปลายที่โรงเรียนเซนต์ดอมินิก  ระดับปริญญาตรี สาขาวิชาเศรษฐศาสตร์การเมืองระหว่างประเทศ ที่มหาวิทยาลัยธุรกิจบัณฑิตย์ ภายใต้หลักสูตรเต็ม 4 ปี แต่ใช้เวลาเรียนแค่ 3 ปีเท่านั้น จากนั้นได้ศึกษาต่อคอร์สบริหารธุรกิจ หลักสูตรอนุปริญญาโท ที่ซิดนีย์ ประเทศออสเตรเลีย

เริ่มทำงานเป็นนายแบบกับนิตยสารลลนา หลังจากจบการศึกษาจากมหาวิทยาลัยธุรกิจบัณฑิต  จากนั้นจึงตามมาด้วยผลงานต่าง ๆ อีกมาก ทั้งโฆษณาทางโทรทัศน์ งานแสดง รวมถึงการถ่ายแบบนู้ดด้วย

เปลี่ยนชื่อจริงและนามสกุลจริงเป็น "ทัฬห์ อมรบุณยกร" ในปี พ.ศ. 2550 โดยที่ชื่อมีความหมายว่า "ผู้มีความมั่นคง" เมธี อมรวุฒิกุล - นู้ดแท้ - แดงเทียม!? จากผู้จัดการออนไลน์

ในวันที่ 8 กันยายน พ.ศ. 2552 ได้สร้างความฮือฮา เมื่อเป็นฝ่ายไล่ชก นายอดิศราช ธรรมพิทักษ์ ผู้อำนวยการการเลือกตั้ง จังหวัดสุราษฎร์ธานีของพรรคเพื่อไทย ซึ่งเป็นคนสูงอายุ ที่หน้าที่ทำการพรรค ขณะที่นายอดิศราชเดินทางมาเรียกร้องเงินค่าจ้างผลิตสื่อโฆษณาหาเสียงการเลือกตั้งสมาชิกสภาผู้แทนราษฎรแทนตำแหน่งที่ว่าง ต่อหน้าสื่อมวลชนจำนวนมาก โดยเจ้าตัวเข้าใจผิดว่านายอดิศราชเป็นพวกเดียวกับนายวรัญชัย โชคชนะ ซึ่งได้นำพานพุ่มหน้าที่ทำการพรรคไปมอบให้นายสมชาย วงศ์สวัสดิ์ อดีตนายกรัฐมนตรีเพื่อให้กำลังใจ คลิปเมธี ต่อย อดิศราช ตั้ง2ข้อหา ดาราเสื้อแดง เมธี บู๊นอกจอ รัวหมัดใส่เจ้าหนี้เพื่อไทย จากสนุกดอตคอม

ในปี พ.ศ. 2564 ทัฬห์ ได้ปรากฏตัวอีกครั้งในที่ชุมนุมกลุ่มคณะราษฎรหนังสือพิมพ์ออนไลน์ข่าวสด วันที่ 10 กุมภาพันธ์ พ.ศ. 2564 "'เมธี' โผล่ราชประสงค์" จากนั้นจึงได้สมัครเป็นสมาชิก พรรคเศรษฐกิจไทย และได้รับการวางตัวเป็นผู้สมัคร ส.ส. ประจำจังหวัดสมุทรปราการฮือฮา! เศรษฐกิจไทยขนดาราลงส.ส. เปิดตัว'เมธี 'อดีตดาราแดงฮาร์ดคอร์ จากนั้นเขาได้ลาออกจากพรรคเศรษฐกิจไทย แล้วมาสมัครเป็นสมาชิกพรรคเสรีรวมไทย และลงเป็นผู้สมัครรับเลือกตั้ง ส.ส. กรุงเทพมหานคร เขตเลือกตั้งที่ 32 จากพรรคเสรีรวมไทย ในการเลือกตั้ง ส.ส. พ.ศ. 2566เลือกตั้ง 2566 เช็กรายชื่อและเบอร์ 33 เขต ผู้สมัคร ส.ส.กรุงเทพมหานคร หนังสือพิมพ์ออนไลน์อีจัน 3 เมษายน พ.ศ. 2566 20:32 น.Thaipublica

 ผลงานการแสดง 
 ละครโทรทัศน์ 
ปี พ.ศ.เรื่องออกอากาศรับบทเป็นหมายเหตุ 2539  ดอกไม้ในป่าหนาว  ช่อง 5    โปลิศจับขโมย  ช่อง 3     คู่รัก  ช่อง 3     ตามรักคืนใจ  ช่อง 3   สารวัตรกช 2540  ล่าปีศาจ  ช่อง 3    2541  เลื่อมสลับลาย  ช่อง 3    อย่าลืมฉัน  ช่อง 7     หัวใจและไกปืน  ช่อง 7     ร่วมงานรัก  ช่อง 3     คนึงหา 240 วันไม่ทันห้ามใจ  ช่อง 3     2542  พรุ่งนี้ฉันจะรักคุณ  ช่อง 7    คุณปู่ซู่ซ่า  ช่อง 7     แม่นาค  ช่อง 7 เบิ้ม  2543  เจ้าสัวน้อย  ช่อง 7    เพลิงรักไฟแค้น  ช่อง 3  ผยอง   สวัสดีคุณผู้ฟัง  ช่อง 7     2544  แสนแสบ  ช่อง 5    เพชรตัดเพชร  ช่อง 7     อตีตา  ช่อง 7     พี่เลี้ยงกึ่งสำเร็จรูป  ช่อง 3    รับเชิญ นายฮ้อยทมิฬ  ช่อง 7  ทิดจันทา   แม้เลือกเกิดได้  ช่อง 7     N/A  หลงไฟ  ช่อง ITV     2545  นิราศสองภพ  ช่อง 3  ซุน  หัวใจไกลปืนเที่ยง  ช่อง 7     จิตสังหาร  ช่อง 7     หัวใจเถื่อน  ช่อง 7     หลังม่านมายา  ช่องไอทีวี     2546  หักเหลี่ยมพระกาฬ  ช่อง 3    พุทธานุภาพ  ช่อง 3    รับเชิญ 2547  พรายปรารถนา  ช่อง 3    สะใภ้ซ่าส์ แม่ย่าเฮี้ยน  ช่อง 7     อุ่นไอรัก  ช่อง 7     หน้ากาก  ช่อง 7     2548  โสดสโมสร ตอน แต่งกับความโสด  ช่อง 3   ค้นรัก...สุดขอบฟ้า  ช่อง 7     โคกคูนตระกูลไข่  ช่อง 3    รับเชิญ 2549  เปลวไฟในฝัน  ช่อง 7    เหมือนเราจะรักกันไม่ได้  ช่อง 7     เหล็กไหล  ช่อง 7     สายลมกับสามเรา  ช่อง 7     ตะวันรุ่งที่ทุ่งกระทิง  ช่อง 7     2550  ตากสินมหาราช  ช่อง 3  เมี้ยนหวุ่น   เลือดในดิน  ช่อง 7     2552  พยัคฆ์ยี่เก  ช่อง 7   เหว่ย 

 ภาพยนตร์ 
 ภาพยนตร์ พ.ศ.  เรื่อง  รับบทเป็น หมายเหตุ พ.ศ. 2543  อั้งยี่ ลูกผู้ชายพันธุ์มังกร    เป็น 1 ใน 3 ตัวละครเอกร่วมกับ อำพล ลำพูน และ หลิน จื้ออิง พ.ศ. 254X  เรือนเจ้าพระยา     พ.ศ. 2547  อาถรรพ์บ้านนางรำ    

 มิวสิควิดีโอ 
 เพลง ไม่บอก ไม่บอก - กมลชนก เขมะโยธิน (2536)
 เพลง โยนให้หมากิน - ตรีรัก รักการดี (2538)
 เพลง คนบ่มีใจ - น้องนัท ใจเดียว

 ผลงานพิธีกร  
 ออนไลน์ 
 พ.ศ. 2565 - ปัจจุบัน : ช่องคุยกับณชิตเมธี ทางยูทูบ - คุยกับณชิตเมธี

 กรณีถูกจับในการชุมนุมและการแถลงข่าวในปี พ.ศ. 2553 
กรมสอบสวนคดีพิเศษ (DSI) ควบคุมตัวนายเมธี ระหว่างการชุมนุมของแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน พ.ศ. 2553 หนึ่งในผู้ต้องสงสัย ที่ยึดครองอาวุธปืนความเร็วสูง ซึ่งใช้ในปฏิบัติการทางทหาร เมื่อคืนวันที่ 10 เมษายน พ.ศ. 2553 โดยกรมสอบสวนคดีพิเศษ แถลงข่าวในเวลาต่อมา อ้างว่านายเมธีให้การรับสารภาพ และคำให้การหลายส่วนเป็นประโยชน์ต่อรูปคดี ส่วนแกนนำ นปช.ยืนยันว่า นายเมธีมิได้เป็นแกนนำแต่แรกอยู่แล้ว เป็นเพียงแนวร่วมเท่านั้นDSIยันเมธีสารภาพร่วมปล้นปืนทหาร จากโพสต์ทูเดย์

ต่อมาในกลางปีเดียวกันนั้น ขณะที่นายเมธีถูกควบคุมตัวในฐานะพยานสำคัญของกรมสอบสวนคดีพิเศษ ได้ออกมาแถลงข่าว 2 ครั้ง ใน 2 เรื่องในเวลาไล่เลี่ยกัน คือ เรื่องที่ แอนนี่ บรู๊ค อดีตนักแสดงและนางแบบสาวมีข่าวโด่งดังว่าตั้งครรภ์กับ ฟิล์ม-รัฐภูมิ โตคงทรัพย์ นักร้องและนักแสดงในสังกัดอาร์.เอส.โปรโมชั่น ซึ่งเนื้อหาที่นายเมธีแถลงนั้น มีใจความว่า ในปี พ.ศ. 2542 แอนนี่และตนเคยคบหากัน และแอนนี่ก็ได้บอกกับตนเช่นนี้ว่าตั้งครรภ์กับตน แต่ตนไม่เชื่อ เพราะได้ป้องกันมาตลอด และหลังจากนั้นก็ได้เลิกรากัน เพราะจับได้ว่าแอนนี่คบผู้ชายคนอื่นถึง 2 คนในเวลาเดียวกัน"เมธี" แถลงข่าวแฉ"แอนนี่"อีกคบที2คน จากคมชัดลึก

และอีกเรื่อง คือ การเปิดเผยว่า นายจตุพร พรหมพันธ์ ซึ่งเป็นแกนนำของ นปช.ได้ยักยอกเงินบริจาคระหว่างการชุมนุมเป็นจำนวนถึง 68 ล้านบาท  และมีพฤติกรรมที่ไม่สมควรกับผู้หญิงคนหนึ่งที่ไม่ใช่ภรรยาของตนเองบนชายหาดแห่งหนึ่ง ซึ่งในเรื่องนี้นายจตุพรได้ปฏิเสธและจะดำเนินการฟ้องร้องกลับเมธี-จตุพร ซัดกันมันหยด ศึกวันแดงเดือดต่างฝ่ายต่างแรง

 อ้างอิง 

 แหล่งข้อมูลอื่น 

 ทัฬห์ อมรบุณยกร ที่ยูทูบ
 ทัฬห์ อมรบุณยกร ที่ติ๊กต็อก

หมวดหมู่:บุคคลจากกรุงเทพมหานคร‎‎
หมวดหมู่:ชาวไทยเชื้อสายจีน
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายจากกรุงเทพมหานคร
หมวดหมู่:นายแบบไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักการเมืองไทย
หมวดหมู่:พรรคเพื่อไทย
หมวดหมู่:พรรคกล้าธรรม
หมวดหมู่:พรรคเสรีรวมไทย
หมวดหมู่:บุคคลจากโรงเรียนเซนต์ดอมินิก
หมวดหมู่:บุคคลจากคณะเศรษฐศาสตร์ มหาวิทยาลัยธุรกิจบัณฑิตย์